Pel Decret 232/1980, de 18 de novembre, i posteriorment pel Decret 282/1980, d'1 de desembre, es va estructurar orgànicament el Departament d'Ensenyament.
Atès el volum de funcions encomanades a la Direcció General d'Ensenyament Primari a conseqüència de les transferències en matèria educativa regulades pel Reial decret 2809/1980, de 3 d'octubre, es fa necessària la subdivisió de la seva actual estructura orgànica fins al nivell de Negociats, per tal d'atendre l'exercici de les funcions transferides amb la màxima efectivitat;
Vist el que disposen els esmentats Decrets d'Estructuració Orgànica i segons el Decret de 18 de setembre de 1978 sobre organització i competència dels òrgans del Departament i el que estableix el Reglament de Règim Interior de la Generalitat de Catalunya, de 18 de març de 1978,
Article primer.- 1.El Servei de Centres està estructurat pel Decret 282/1980, d'1 de desembre, en les següents Seccions:
3)Secció d'Alumnes i Serveis Escolars.
2.Corresponen a la Secció de Centres Públics l'estudi dels expedients de creació, transformació, ampliació i supressió de Centres Públics; la notificació al Registre Especial de centres dels canvis i transformacions dels Centres de Preescolar, Educació General Bàsica, Educació Especial i l'estudi de totes les qüestions referents al seu règim jurídic i administratiu.
A la Secció de Centres Públics es crea el següent Negociat:
1)Negociat de Gestió de Centres Públics.
4.Corresponen a la Secció de Centres Privats l'estudi de criteris per a l'elaboració de la normativa sobre autorització, classificació, transformació i cessament dels Centres, així com l'estudi i proposta de resolució dels expedients corresponents; l'estudi i proposta de resolució dels expedients de declaracions d'interès social o d'interès social preferent per a les obres de construcció, transformació o ampliació de centres; la tramitació i proposta de resolució dels expedients de subvenció per a la construcció d'edificis escolars i per a la realització d'obres de transformació o ampliació de Centres d'Educació General Bàsica; l'elaboració o ampliació de Centres d'Educació General Bàsica; l'elaboració de criteris específics per a la concessió de subvencions a la gratuïtat, així com l'estudi i proposta de resolució dels expedients corresponents; l'estudi, gestió i control dels concerts amb Centres Privats d'Educació General Bàsica previstos a l'article 96 de la Llei General d'Educació.
5.La selecció de Centres Privats comprèn els següents Negociats:
1)Negociat de Gestió de Centres Privats.
6.Corresponen a la Secció d'Alumnes i Serveis Escolars la proposta de normativa que regirà el funcionament dels menjadors escolars i del transport escolar; la tramitació de les sol·licituds d'ajut a l'estudi dels alumnes de Preescolar i Educació General Bàsica, així com l'establiment de criteris per a la concessió d'aquests ajuts; la gestió dels assumptes referents a colònies escolars.
7.A la Secció d'Alumnes i Serveis Escolars es crea el següent Negociat:
1)Negociat de Transports i Menjadors Escolars.
Article segon.- 1.El Servei de Professorat està estructurat, pel Decret 282/1980, d'1 de desembre, en les Seccions següents:
1)Secció de Professorat de Centres Públics.
2)Secció de Professorat de Centres Privats i Personal no Docent.
2.Corresponen a la Secció de Professorat de Centres Públics la previsió i coordinació de les necessitats de personal docent dels centres educatius de Preescolar i EGB; la gestió dels assumptes referents a la selecció i concursos de trasllat i la tramitació de les incidències derivades de les diferents situacions administratives que afectin el Professorat dels Centres d'Ensenyament Preescolar i EGB.
3.La Secció de Professorat de Centres Públics comprèn els Negociats següents:
Article tercer.- 1.El Servei d'Educació Especial està estructurat pel Decret 282/1980, d'1 de desembre, en les Seccions següents:
2)Secció de Gestió de Programes.
2.Corresponen a la Secció Tècnicopedagògica l'elaboració de criteris i programes per a la formació i el perfeccionament dels Professors i Educadors especialitzats; l'elaboració d'orientacions pedagògiques respecte als plans, els programes i el material didàctic d'Educació Especial, així com l'elaboració d'estudis i publicacions sobre la temàtica pròpia d'aquesta secció; l'elaboració de criteris tècnics per al funcionament i el seguiment dels Equips Multiprofessionals sectorials, dels Equips de Suport d'EGB i de les aules especials integrades; el disseny de programes d'integració escolar dels deficients.
3.Corresponen a la Secció de Gestió de Programes l'elaboració dels criteris tècnics per a la creació i ampliació de Centres i Aules d'Educació Especial; l'elaboració i proposta de les plantilles de professorat i personal especialitzat dels Centres d'Educació Especial i de les aules integrades als Centres d'Educació General Bàsica; la proposta de normes i directrius referents a la concessió de subvencions, beques i ajuts.
4.A la Secció de Gestió de Programa es crea el Negociat següent:
1)Negociat de Gestió Administrativa.
Article quart.- 1.El Servei d'Ensenyament del Català està estructurat, pel Decret de 22 de maig de 1978, en les Seccions següents:
2.Corresponen a la Secció Administrativa la proposta de provisió i distribució dels mestres especialistes de català en els Centres Públics; la realització d'estudis sobre la situació evolutiva de l'ensenyament en català i sobre l'actualització del professorat en allò que afecta el coneixement de la llengua catalana; el desplegament de les tasques organitzatives del Servei d'Ensenyament del Català.
3.A la Secció Administrativa es crea el Negociat següent:
4.Corresponen a la Secció d'Assessorament l'assistència i l'assessorament als Centres Educatius i al personal docent pel que fa a l'ensenyament del català i en català; la promoció de l'escola en llengua i amb continguts catalans; la coordinació dels organismes encarregats del reciclatge de català al professorat.
5.A la Secció d'Assessorament es crea el Negociat següent:
1)Negociat d'Ensenyament Primari.
Article cinquè.- Dependent del Gabinet d'Ordenació Educativa, creat per Decret 282/1980, d'1 de desembre, es crea el Negociat següent:
1)Negociat de Programes i Activitats Escolars.
Article sisè.- Es crea el Negociat de Gestió Administrativa dependent directament de la Direcció General.
Aquesta Ordre entrarà en vigor el mateix dia de la seva publicació al Diari Oficial de la Generalitat.